Spišské Vlachy

**Spišské Vlachy** () sú mesto ležiace v okrese Spišská Nová Ves, v Košickom kraji.

## Polohopis
Mesto leží na sútoku Hornádu s riečkou Branisko, na hranici Volovských vrchov a Braniska. Spišská Nová Ves leží  západne, Krompachy  juhovýchodne a Spišské Podhradie  severne. Mestom prechádza cesta II/547 a II/536, južným okrajom vedie železničná trať Žilina – Košice a západným okrajom lokálna trať Spišské Vlachy – Spišské Podhradie.

### Susedné obce
Bystrany, Kaľava, Kolinovce, Krompachy, Olcnava, Oľšavka, Slatvina, Slovinky, Spišské Podhradie, Vojkovce, Žehra

### Miestne časti
Dobrá Voľa a Spišské Vlachy.

### Ulice
Železničná, Komenského, Včelná, Záhradná, Spišská, Hornádska, 9. mája, Vajanského, Sládkovičova, Fabiniho, Mlynská, Slovenská, Kostolná, Jarná, Okolie, Štúrova, Slnečná, 1. mája, Cintorínska, Partizánska, Slobody, SNP, Požiarnicka, Kukučínova, Hviezdoslavova, Tajovského, Jilemnického a Lipová.

### Vodné toky
Mestom pretekajú rieky Hornád a Žehrica, z menších tokov to sú Mlynárka, Svätojánsky potok, Kĺčovský potok, Studenec, Oľšavský potok, Gacinek, atď.

### Vodné plochy
Sústava rybníkov v rekreačnej oblasti Zahurou

## Symboly obce
* Erb mesta: 

## Obyvateľstvo
náhľad|Panoráma mesta
náhľad|Radnica
;Vývoj obyvateľstva od roku 1880

;Zloženie obyvateľstva podľa náboženského vyznania (2001)

;Zloženie obyvateľstva podľa národnosti (2001)

## Kultúra a zaujímavosti
náhľad|Hlavná ulica
### Pamiatky
* Rímskokatolícky Kostol sv. Jána Krstiteľa, trojloďová gotická stavba s polygonálnym ukončením presbytéria a predstavanou vežou, z obdobia okolo roku 1434. Stojí na mieste staršej románskej stavby, ktorá vznikla po mongolskom vpáde, a z ktorej sa dochoval víťazný oblúk a priľahlé prípory klenieb presbytéria. V 17. storočí bol kostol evanjelický. V 18. storočí bol upravený interiér kostola v duchu baroka. V roku 1832 bol doplnený o vežu. Obnovou prešiel v roku 1875, keď vznikli súčasné okná s kružbami. Interiér kostola je zaklenutý gotickými sieťovými rebrovými klenbami. Nachádza sa tu rokokový hlavný oltár s mladším obrazom sv. Jána Krstiteľa od Ľ. Taryho z roku 1927. Rokoková je aj kazateľnica. Bočné oltáre sv. Kríža a Panny Márie sú neskorobarokové z polovice 18. storočia, podobne oltár sv. Kataríny. Bočný oltár sv. Michala je rokokový z rovnakého obdobia. Oltár sv. Jozefa je klasicistický z polovice 19. storočia. Nachádza sa tu ďalej bronzová neskorogotická krstiteľnica z roku 1497 a neskorogotické stallá, barokovo upravené. Súčasťou zariadenia je aj neskorogotický polychrómovaný krucifix z obdobia okolo roku 1520. Fasády kostola sú členené opornými piliermi a oknami s kružbami a lomeným oblúkom. Veža je členená kordónovou rímsou a ukončená korunnou rímsou s terčíkom s hodinami a zvonovitou helmicou s laternou.

Súbor:Spišské Vlachy 16Slovakia37.jpg|Kostol sv. Jána Krstiteľa
Súbor:Spišské Vlachy 16Slovakia47.jpg|Detail veže
Súbor:Spišské Vlachy 16Slovakia48.jpg|Detail presbytéria
Súbor:SpVlachy2FotoThalerTamas.JPG|Interiér kostola
Súbor:SpVlachy3FotoThalerTamas.JPG|Gotická krstiteľnica


* Radnica a tzv. Malý kostol, dvojpodlažná pôvodne gotická stavba na pôdoryse štvorca s vežou, pôvodne z 15. storočia. V stredoveku vznikla súčasná západná časť objektu a veža. V 17. storočí bola rozšírená do súčasných rozmerov, čím objekt získal štvorcový pôdorys. Reštaurovaním prešiel v roku 1886. Nachádza sa tu Kaplnka nanebovstúpenia Panny Márie s neskorogotickým oltárom z obdobia okolo roku 1500, z ktorého sa dochovala oltárna skriňa a pohyblivé krídla. Doplnený bol v roku 1900. Fasády objektu majú nárožnú bosáž. Stredoveká časť má okná s lomeným oblúkom, renesančná má ostenia. Každá časť má vlastnú vysokú valbovú strechu. Veža je členená kordónovou rímsou, na nárožiach má bosáže. V hornej časti je slepá arkáda s hodinami, priebežná ochodza a ukončená je barokovou helmicou s laternou.

Súbor:Spisske Vlachy - Virgin Mary Assumption Church.jpg|Radnica a tzv. Malý kostol
Súbor:Spišské Vlachy 16Slovakia66.jpg
Súbor:Spišské Vlachy 16Slovakia69.jpg
Súbor:Spišské Vlachy 16Slovakia70.jpg
Súbor:Spišské Vlachy 16Slovakia68.jpg|Detail portálu


* Katolícka fara, dvojpodlažná pôvodne gotická stavba na pôdoryse písmena L, z 15. storočia. Úpravami prešla v 17. storočí, keď vznikla jej súčasná renesančná fasáda. Obnovou prešla v 20. storočí. Na prízemí a v suteréne sú dochované gotické lomené portály. Fasády fary sú členené profilovanými osteniami s nadokennými rímsami. Na fasáde sú umiestnené slnečné hodiny.

Súbor:Spišské Vlachy 16Slovakia86.jpg|Katolícka fara
Súbor:Spišské Vlachy 16Slovakia88.jpg
Súbor:Spišské Vlachy 16Slovakia87.jpg
Súbor:Spišské Vlachy 16Slovakia89.jpg|Detail slnečných hodín


* Mariánsky stĺp, baroková socha Panny Márie na stĺpe z roku 1728. Obnovou prešiel v roku 1873. Nachádza sa na námestí, pred budovou radnice.

Súbor:Spišské Vlachy 16Slovakia36.jpg|Mariánsky stĺp
Súbor:Spišské Vlachy 16Slovakia59.jpg
Súbor:Spišské Vlachy 16Slovakia60.jpg|Detail sochy Panny Márie
Súbor:Spišské Vlachy 16Slovakia61.jpg
Súbor:Spišské Vlachy 16Slovakia63.jpg


* Evanjelický kostol, jednoloďová barokovo-klasicistická tolerančná stavba so segmentovým ukončením presbytéria a predstavanou vežou, z roku 1787. Stojí na mieste dreveného kostola z roku 1694, ktorý v roku 1727 vyhorel. V polovici 19. storočia bola doplnená veža. Interiér kostola je zaklenutý pruskými klenbami. Nachádza sa tu neoklasicistický oltár s obrazom Krista na mori od E. Paulyho a kazateľnica z rovnakého obdobia. Fasády s nárožnými zaobleniami sú hladké s polkruhovo ukončenými oknami. Južný portál má kamenné ostenie s páskou a vročením 1787 v klenáku. Veža je členená kordónovými rímsami, v hornej časti s pásovou rustikou a ukončená je zvonovitou helmicou s laternou. 

Súbor:Spišské Vlachy 16Slovakia27.jpg|Evanjelický kostol
Súbor:Evanjelický kostol.jpg
Súbor:Spišské Vlachy 16Slovakia31.jpg
Súbor:Spišské Vlachy 16Slovakia28.jpg|Detail portálu
Súbor:Evanjelický kostol detail.jpg|Reliéf v tympanóne


* Súbor meštianskych domov, ide o dvojpodlažné radové objekty so sedlovými strechami paralelnými s uličnou čiarou. V jadre stredoveké a renesančné objekty z 15. a 16. storočia majú barokové a klasicistické fasády, trojosové alebo štvorosové. Vstup bol riešený prejazdom do dvora vo forme polkruhovo alebo segmentovo ukončenej brány s vrátami.

Súbor:Spišské Vlachy 16Slovakia85.jpg|Meštianske domy na námestí
Súbor:Spišské Vlachy 16Slovakia120.jpg
Súbor:Spišské Vlachy 16Slovakia111.jpg
Súbor:Spišské Vlachy 16Slovakia108.jpg
Súbor:Spišské Vlachy 16Slovakia117.jpg|Detail portálu


### Divadlo
V súčasnosti sa divadelná sála využíva len príležitostne pri rôznych akciách, ako „Deň matiek“ a pod.

V meste pôsobí ochotnícke divadlo.

### Múzeá
Galéria mesta

### Hudba
náhľad|Špišské Vlachy, centrum
V meste je veľmi obľúbená zábava v šýle country, preto sa v lete často možno stretnúť s „outdoor“ zábavami so živou country hudbou (miestna skupina Zahuráci) ale aj s inými hudobnými štýlmi. „Strediskami“ týchto zábav sú Chata Sabinka Zahurou, Karčma za mostom, Atrium reštaurácie Nova a Rudoľová záhrada.

### Pomníky
Pamätník SNP, Fabiniho pomník na mestskom cintoríne, zaujímave židovské hrobky na mestskom cintoríne, busta P. O. Hviezdoslava v jednom z parkov,
busta emeritného biskupa Prof. ThDr. Františka Tondru, niekoľko pamätných tabúľ, medzi nimi aj jedna venovaná M. R. Štefánikovi.

### Parky
V centre mesta je zaujímavá sústava parkov.

### Pravidelné podujatia
* Dni mesta Spišské Vlachy
* Dychfest
* Motocross
* Vianočné trhy

## Občianska vybavenosť
### Farský úrad
* Rímskokatolícky - Jarná 1
* duchovný správca: ThDr. PaedDr. ICLic. Jozef Šimurdiak, PhD. 
* kaplán: ICLic. Peter Pincel

## Školstvo
Nachádzajú sa tu štyri základné školy, jedna materská škola a dve základné umelecké školy.

Základné školy:
* Základná škola svätého Jána Krstiteľa
* Základná škola Komenského 6
* Základná škola SNP 13 
* Špeciálna základná škola.

## Šport
* 1.ŠK Tatran Spišské Vlachy - futbal
* 1.ŠK Tatran Spišské Vlachy - bedminton
* 1.ŠK Tatran Spišské Vlachy - turistika
* Akadémia Spišské Vlachy - futbal
* Športový klub stolného tenisu Spišské Vlachy
* holubári
* chovatelia
* rybolov
* Motocross klub
* Spišský lukostrelecký klub Spišské Vlachy
* Gaľmus - lyžiarsko-turistický klub

## Doprava
Križovatka ciest II. triedy č.546 (Košice - Spiš. Podhradie) a č.536 (Spišské Vlachy - Spiš. Štvrtok. Uzol železničných tratí č. 180 (Košice - Žilina) a č. 187 (Spiš.Vlachy - Spiš.Podhradie).

## Osobnosti mesta
### Rodáci
* Ján Simonides (* 1648 - † 1708), evanjelický farár, spisovateľ memoárovej a cestopisnej prózy
* Pavol Vásárhelyi (* 1795 - † 1846), inžinier, zememerač
* František Tondra (* 1936 - † 2012), diecézny biskup spišskej diecézy a predseda Konferencie biskupov Slovenska.
### Pôsobili tu
* Karol Kalchbrenner (* 1807 - † 1886), mykológ

## Partnerské mestá
*  Chotěboř, Česko
*  Siksov v Maďarsku 
*  Gizalky, Poľsko
*  Tymbark, Poľsko

## Referencie

## Pozri aj
* Zoznam kultúrnych pamiatok v Spišských Vlachoch

## Iné projekty

## Externé odkazy
* 


Kategória:Okres Spišská Nová Ves
Kategória:Mestá na Slovensku